Επίδραση εξωγενούς εφαρμογής ρυθμιστών ανάπτυξης στη φυσιολογία και στα αιθέρια έλαια του βασιλικού
Creators: name: Κιοσέ, Φανή Κωνσταντίνου
Publisher: name: Aristotle University of Thessaloniki
Year: 2012
Subjects: Βασιλικός
Σαλυκιλικό οξύ
Ιασμονικό οξύ
Basil
Salicylic acid
Jasmonic acid

description: Μελετήθηκε η αντίδραση των ποικιλιών βασιλικού (“Lettuce leaf” και “Red rubin”), μετά από εφαρμογή στο φύλλωμα 10, 100 και 1000 μΜ σαλικυλικού και 0.01, 0.1 και 0.5 μΜ ιασμονικού οξέος. Ειδικότερα, σε πείραμα που εγκαταστάθηκε το καλοκαίρι του 2010 στο αγρόκτημα της Γεωπονικής Σχολής του Αριστοτελείου Πανεπιστημίου Θεσσαλονίκης, αξιολογήθηκε η επίδραση σαλικυλικού και ιασμονικού οξέος, στη φυσιολογία και στο αιθέριο έλαιο των προαναφερθεισών ποικιλιών. Συγκεκριμένα, αξιολογήθηκαν έξι αγροκομικές παράμετροι (νωπό βάρος, ξηρό βάρος, ύψος φυτών, αριθμός διακλαδώσεων, αριθμός φύλλων και φυλλική επιφάνεια), δύο φυσιολογικές παράμετροι (φωτοσυνθετική αποτελεσματικότητα, περιεχόμενη χλωροφύλλη) και δύο φυτοχημικές παράμετροι (περιεχόμενο καροτενοειδών και περιεχόμενο ολικών φαινολών). Ακόμη μελετήθηκε η αντιοξειδωτική δράση του φυτικού εκχυλίσματος και η σύσταση του αιθερίου ελαίου, για να προσδιοριστεί τυχόν επίδραση της εξωγενούς εφαρμογής των ρυθμιστών ανάπτυξης στη βιολογική δράση των εκχυλισμάτων των δύο ποικιλιών βασιλικού. Τα αποτελέσματα υπέδειξαν ότι οι ρυθμιστές ανάπτυξης επέδρασαν θετικά στην αύξηση, στο περιεχόμενο του αιθερίου ελαίου και στην αντιοξειδωτική δράση του φυτικού εκχυλίσματος των φυτών βασιλικού και των δύο υπό μελέτη ποικιλιών. H εξωγενής εφαρμογή ιασμονικού οξέος στις συγκεντρώσεις 0.1 και 0.5 μΜ είχε θετική επίδραση σχεδόν σε όλες τις αγροκομικές παραμέτρους της ποικιλίας “Lettuce leaf” (νωπό και ξηρό βάρος, ύψος, αριθμό φύλλων και φυλλική επιφάνεια), ενώ η επίδρασή του στην ποικιλία “Red rubin” αναφορικά με τις αγροκομικές παραμέτρους περιορίστηκε στο ύψος των φυτών. Η επίδραση του σαλικυλικού οξέος σε αγροκομικές παραμέτρους ήταν στατιστικώς σημαντική στη “Lettuce leaf” σε ορισμένες παραμέτρους (νωπό, ξηρό βάρος και αριθμό φύλλων) και στη “Red rubin” μόνο στο ύψος των φυτών και εκφραζόταν κυρίως στις δόσεις εφαρμογής 100 και 1000 μΜ σαλικυλικού οξέος. Ως προς την επίδραση των δύο ρυθμιστών ανάπτυξης σε φυτοχημικές παραμέτρους (περιεχόμενο καροτενοειδών και φαινολικών), καταγράφεται ως στατιστικά σημαντική κυρίως αυτή του σαλικυλικού οξέος, ενώ ο λόγος χλωροφύλλης a προς χλωροφύλλη b επηρεάστηκε θετικά μόνο από τη μεγαλύτερη δόση εφαρμογής ιασμονικού οξέος. Τόσο το ιασμονικό, όσο και το σαλικυλικό οξύ σε όλες τις δόσεις εφαρμογής επηρέασαν τη σύσταση των αιθερίων ελαίων του βασιλικού, χωρίς όμως η επίδρασή τους αυτή να έχει βιολογική ερμηνεία. Τέλος, η φωτοσυνθετική αποτελεσματικότητα και η περιεχόμενη χλωροφύλλη των δύο ποικιλιών δεν επηρεάστηκαν σημαντικά από την εφαρμογή των ρυθμιστών ανάπτυξης.
description: The response of two basil cultivars (“Lettuce leaf” and “Red rubin”), to foliar application of salicylic acid and jasmonic acid was studied. For this, a field experiment was conducted during summer 2010 at the Aristotle University of Thessaloniki farm, in order to evaluate the effect of 0, 10, 100 and 1000 μM salicylic acid and 0, 0.01, 0.1 and 0.5 μM jasmonic acid, on the physiology and the essential oil content of the above cultivars. Six agronomic parameters (fresh and dry weight, height of plants, number of branches, number of leaves and leaf area), two physiological parameters (photosynthetic efficiency and chlorophyll content) and two phytochemical parameters (carotenoid and phenolic content) were evaluated. In addition, the antioxidant activity of plant extracts and the composition of the essential oil were studied, in order to determine any effect that the exogenous application of the two growth regulators might exert on them. The results showed that the foliar application of the growth regulators had a positive impact on the physiology, the essential oil yield and the antioxidant activity of plant extracts. The exogenous application of 0.1 and 0.5 μΜ of jasmonic acid had a positive impact on almost all agronomic parameters of the “Lettuce leaf” plants (fresh and dry weight, height, number of leaves and leaf area), whereas in “Red rubin” the effect on the agronomic parameters was restricted to the plant height. The effect of salicylic acid on the agronomic parameters was significant, for some parameters (fresh, dry weight and number of leaves) of “Lettuce leaf” and for the plant height of "Red rubin” at 100 μM and 1000 μM concentration. As far as the phytochemical parameters is concerned (carotenoid and phenolic content), the effect was attributed to the exogenous application of salicylic, not jasmonic acid. On the contrary, the highest concentration of jasmonic acid was the only one that affected the chlorophyll a to chlorophyll b ratio. Further, the foliar application of salicylic and jasmonic acid did affect the essential oil content, however not in a consistent manner. Finally, the foliar application of salicylic and jasmonic acid did not affect significantly the photosynthetic efficiency or the chlorophyll content of the basil cultivars.